
POROČILO O DELU KOMISIJE ZA KAKOVOST ZA ŠOLSKO LETO 2018/2019
V šolskem letu 2018/2019 sta na SETŠ na področju kakovosti, pod okriljem šolske komisije za kakovost, potekali dve večji aktivnosti in sicer: 
1) izvedba anketiranja dijakov in anketiranja udeležencev izobraževanja odraslih

Vprašalniki, namenjeni anketiranju dijakov, so bili pripravljeni v spletni obliki ob podpori brezplačnega orodja 1KA in sicer s pomočjo stacionarnih računalnikov, prenosnih računalnikov in pametnih telefonov.  
Dijaki so podali mnenje za naslednje trditve:
Učiteljevo poučevanje je tako, da se imam možnost veliko naučiti v šoli.

Učitelj me pri šolskem delu vzpodbuja.

Učitelj se do mene obnaša spoštljivo.

Učitelj se drži dogovorov.

Učitelj po razlagi preveri ali dijaki razumemo snov.

Učitelj razlago ponovi, če ga za to prosimo.

Učitelj ne dela razlik med dijaki.

Učitelj jasno pove, kaj pričakuje pri ocenjevanju znanja.
Na koncu vprašalnika smo želeli izvedeti ali se dijaki v šoli počutijo varne oziroma ne in zakaj menijo, da je tako.
Anketni rezultati bodo podlaga za letne razgovore, ki jih bo imela ravnateljica šole z zaposlenimi. Služili bodo tudi za pripravi in načrtovanje aktivnosti v LDN 2019/2020.

Anketni vprašalnik za udeležence izrednega izobraževanja je vseboval vprašanja v zvezi z organiziranostjo izobraževanja (izpitni roki, dostopnost učiteljev, učno gradivo), ugotavljanjem zadovoljstva z delom organizatorke izobraževanja ter oceno dela učiteljev in organizatorke izobraževanja odraslih.
Anketiranje dijakov ter udeležencev izobraževanja odraslih je bilo izvedeno marec-april 2019.
Rezultati anketiranja obeh anketiranih skupin za  Srednjo ekonomsko in trgovsko šolo bodo objavljeni v Samoevalvacijskem poročilu Srednje ekonomske in trgovske šole za šolsko leto 2018/2019, rezultati anketiranja odraslih so objavljeni tudi  na oglasni deski izobraževanja odraslih. 
2) aktivnosti znotraj projekta Usposabljanje šol, vrtcev in dijaških domov za samoevalvacijo, ki ga vodi Šola za ravnatelje in poteka od leta 2017.
V projekt so vključene vse šole ŠC Nova Gorica in MIC. Usposabljanje in aktivnost s področja kakovosti temelji na izobraževalnih delavnicah, ki potekajo na ŠC Nova Gorica in delavnicah, ki jih za zaposlene na posameznih šolah izvajajo člani komisij za kakovost.

Dogovor komisije za kakovost je, da se v LDN SETŠ za šolsko leto 2019/2020 vključita oba cilja izboljša, ki sta bila izbrana že v prejšnjem šolskem letu in sicer:
1. RAZVIJATI KRITIČNO MIŠLJENJE, REŠEVANJE PROBLEMOV IN ODLOČANJE PRI DIJAKIH
2. RAZVIJATI SPOŠTOVANJE, STRPNOST IN DRUGE OBČE ČLOVEŠKE VREDNOTE PRI DIJAKIH

Cilja izboljšav bosta vključena v LDN SETŠ za 2019/2020 kot tudi v individualne letne priprave učiteljev.
Nova Gorica, 10. 7. 2019





Predsednica komisije za kakovost             na SETŠ








     Nataša Djuzić Kunej

